Barbarathermen

D'Barbarathermen, eng vun den dräi réimeschen Thermen zu Tréier, leien net wäit ewech vun der Réimerbréck. Si hunn hiren Numm no deem fréier do geleeëne Stadsquartier St. Barbara krut. Méi al nach wéi d'Keesertherme goufe si an der Mëtt vum 2. Joerhonnert vun de Réimer gebaut an haten no Schätzungen eng Gréisst vu ronn 172 × 240 m. Domat ware se nieft den Trajanthermen zu Roum déi zweetgréisst vun där Zort.

Déi haiteg Ruin, mat hiren nidderegen Iwwerreschter, gouf bis Enn vum 17. Joerhonnert als Steebroch benotzt a gehéiert haut zum Weltierwe vun der UNESCO. Wéinst dréngleche Baumoossname gëtt dëst réimescht Bauwierk momentan restauréiert.

 Kuckt och 
 Keeserthermen
 Véimaartthermen

 Um Spaweck 

Kategorie:Weltkulturierwen an Däitschland
Kategorie:Tréier
Kategorie:Thermen
Kategorie:Bauwierker 2. Joerhonnert